nibzard/narodne-novine-full-text-markdown huggingface dataset:
## Obvezatne upute broj VIII o obrascima za provedbu izbora

### NN 176/2004 (14.12.2004.), Obvezatne upute broj VIII o obrascima za provedbu izbora

# DrŽavno izborno povjerenstvo Republike Hrvatske

3065

Na
temelju članka 22. stavka 1. točke 2. Zakona o izboru predsjednika Republike
Hrvatske (»Narodne novine«, broj 22/92, 42/92 – isp. i 71/97), Državno izborno
povjerenstvo Republike Hrvatske propisuje

## OBVEZATNE UPUTE BROJ VIII

### O OBRASCIMA ZA PROVEDBU IZBORA

1. Priprema i provedba izbora za predsjednika
Republike Hrvatske obavljat će se isključivo na obrascima propisanim ovim
Obvezatnim uputama.

2. Obrasci iz točke 1. ovih
Obvezatnih uputa nosit će oznaku OP.

3. Ako za pojedine radnje
nije ovim Obvezatnim uputama utvrđen odgovarajući obrazac, tijela za provedbu
izbora odredit će sadržaj i oblik akta sukladno odredbama Zakona o izboru pred­sjednika
Republike Hrvatske, kada je to neophodno za provedbu odgovarajuće izborne
radnje, o čemu će prije donošenja akta izvi­jestiti Državno izborno
povjerenstvo.

4. Obrasci za provedbu izbora
su:

OP-5 Glasački listić za izbor
predsjednika Republike Hrvat­ske;

OP-6 Zapisnik o radu biračkog
odbora za izbor predsjednika Republike;

OP-7 Zapisnik o radu
gradskoga odnosno općinskoga izbornog povjerenstva za izbor predsjednika
Republike Hrvatske;

OP-8 Rješenje o određivanju
biračkih mjesta;

OP-9 Rješenje o imenovanju
biračkog odbora;

OP-10 Rješenje o određivanju
biračkih mjesta u inozemstvu;

OP-11 Rješenje o imenovanju
biračkog odbora u inozemstvu;

OP-12 Rješenje o određivanju
biračkih mjesta za birače na službi u Oružanim snagama Republike Hrvatske;

OP-13 Rješenje o određivanju
biračkih mjesta članova posada pomorskih i riječnih brodova pod hrvatskom
zastavom;

OP-14 Rješenje o određivanju
biračkih mjesta birača lišenih slobode;

OP-15 Rješenje o imenovanju biračkog
odbora birača na službi u Oružanim snagama Republike Hrvatske;

OP-16 Rješenje o imenovanju
biračkog odbora birača članova posade pomorskog ili riječnog broda pod
hrvatskom zastavom;

OP-17 Rješenje o imenovanju
biračkog odbora birača lišenih slobode;

OP-18 Izjava o prihvaćanju dužnosti
člana tijela za provedbu izbora za predsjednika Republike Hrvatske;

5. Oznake, nazivi i sadržaj
tiskanica sastavni su dio ovih Obvezatnih uputa.

6. Ove Obvezatne upute
stupaju na snagu danom donošenja.

Klasa: 020-03/04-03/06
Urbroj: 599-04-01
Zagreb, 10. prosinca 2004.

Predsjednik
**Ivica Crnić, dipl. iur**., v. r.

if !supportEmptyParas endif

if !supportEmptyParas endif

![](dodatni/350094.gif)
![](dodatni/350095.gif)
![](dodatni/350096.gif)
![](dodatni/350097.gif)
![](dodatni/350098.gif)
![](dodatni/350099.gif)
![](dodatni/350100.gif)
![](dodatni/350101.gif)
![](dodatni/350102.gif)
![](dodatni/350103.gif)
![](dodatni/350104.gif)
![](dodatni/350105.gif)
![](dodatni/350106.gif)
![](dodatni/350107.gif)
![](dodatni/350108.gif)
![](dodatni/350109.gif)
![](dodatni/350110.gif)
![](dodatni/350111.gif)

Uputa, NN 176/2004-3065
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjenama Zakona o obveznim i dobrovoljnim mirovinskim fondovima

### NN 177/2004 (15.12.2004.), Zakon o izmjenama Zakona o obveznim i dobrovoljnim mirovinskim fondovima

# Hrvatski sabor

3075

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA ZAKONA O OBVEZNIM I DOBROVOLJNIM MIROVINSKIM FONDOVIMA

Proglašavam
Zakon o izmjenama Zakona o obveznim i dobro­vo­ljnim mirovinskim fondovima,
koji je donio Hrvatski sabor na sjednici 3. prosinca 2004. godine.

Broj: 01-081-04-3752/2
Zagreb, 10. prosinca 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA ZAKONA O OBVEZNIM I DOBROVOLJNIM MIROVINSKIM FONDOVIMA

Članak
1.

U
Zakonu o obveznim i dobrovoljnim mirovinskim fondovima (»Narodne novine«, br.
49/99., 63/00. i 103/03.) članak 42. mijenja se i glasi:

»(1)
Doprinos za obvezno mirovinsko osiguranje na temelju individualne
kapitalizirane štednje uplaćuje se po zakonom utvr­đenoj stopi.

(2)
Prikupljena sredstva doprinosa za obvezno mirovinsko osiguranje na temelju
individualne kapitalizirane štednje Središnji registar osiguranika raspoređuje
u obvezne mirovinske fondove.

(3)
Način raspoređivanja sredstava doprinosa utvrđuje se zakonom i propisom
Agencije.«

Članak
2.

U
članku 86. stavku 1. podstavak 4. briše se.

Stavak
2. briše se.

Dosadašnji
stavci 3., 4. i 5. postaju stavci 2., 3. i 4.

Članak
3.

Ovaj Zakon
objavit će se u »Narodnim novinama«, a stupa na snagu 1. siječnja 2005.

Klasa:
402-09/04-01/05.

Zagreb,
3. prosinca 2004.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Zakon, NN 177/2004-3075
## Zakon o izmjenama i dopuni Zakona o lijekovima i medicinskim proizvodima

### NN 177/2004 (15.12.2004.), Zakon o izmjenama i dopuni Zakona o lijekovima i medicinskim proizvodima

# Hrvatski sabor

3081

Na
temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNI ZAKONA O LIJEKOVIMA I MEDICINSKIM PROIZVODIMA

Proglašavam
Zakon o izmjenama i dopuni Zakona o lijekovima i medicinskim proizvodima, koji
je donio Hrvatski sabor na sjednici 3. prosinca 2004. godine.

Broj:
01-081-04-3749/2
Zagreb, 10. prosinca 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNI ZAKONA O LIJEKOVIMA I MEDICINSKIM PROIZVODIMA

Članak
1.

U
Zakonu o lijekovima i medicinskim proizvodima (»Narod­ne novine«, br. 121/03.),
u članku 7. stavku 6. točki 2. riječi: »etičkog povjerenstva nadležnoga za
klinička ispitivanja« zamje­njuju se riječima: »Središnjega etičkog
povjerenstva«.

Točka 3. briše se.

U stavku 8. riječi: »nadležnog etičkog povjerenstva
nadlež­noga za klinička ispitivanja« zamjenjuju se riječima: »Središnjega
etičkog povjerenstva«.

Članak 2.

U članku 9. dodaje se stavak 3. koji glasi:

»Ugovorom iz stavka 2. ovoga članka moraju se
utvrditi ukupni troškovi provedbe kliničkoga ispitivanja lijeka te troškovi
koje snosi podnositelj zahtjeva, uključujući troškove medicinskih i drugih
usluga pravne osobe iz članka 6. stavka 1. ovoga Zakona te naknade ispitivačima
i ispitanicima.«

Članak 3.

U članku 15. točka a) mijenja se i glasi:

»a) da je gotov lijek istovrstan s gotovim lijekom
izvornoga proizvođača, pod uvjetom da je izvornom proizvođaču gotovoga lijeka
dano u Republici Hrvatskoj ili u nekoj od država članica Europske unije
odobrenje za stavljanje u promet gotovoga lijeka prije više od šest godina i da
je taj gotov lijek stavljen u promet u Republici Hrvatskoj ili«.

Članak 4.

Članak 82. mijenja se i glasi:

»Protiv rješenja farmaceutskog inspektora
ministarstva nad­lež­nog za zdravstvo nije dopuštena žalba već se može
pokrenuti upravni spor.«

Članak 5.

U članku 19. stavku 11., članku 24., članku 62.
stavku 1., članku 72. stavku 1., članku 76., članku 78. stavku 2. i članku 121.
riječ: »Agencija« u odgovarajućem padežu zamjenjuje se riječima: »ministarstvo
nadležno za zdravstvo« u odgovarajućem padežu.

Članak 6.

U članku 125. podstavku 5. riječi: »obavlja nadzor
nad kliničkim ispitivanjima lijeka i medicinskoga proizvoda« brišu se.

Podstavak
15. briše se.

Članak
7.

U
članku 140. stavku 1. iza točke 2. dodaje se točka 2.a koja glasi:

»2.a
ako obavlja ili dopusti obavljanje kliničkog ispitivanja lijeka protivno
odredbi članka 9. stavka 2. ovoga Zakona,«.

Članak
8.

U
cijelom tekstu Zakona riječi: »Ministarstvo zdravstva« u odgovarajućem padežu
zamjenjuju se riječima: »ministarstvo nad­lež­no za zdravstvo« u odgovarajućem
padežu.

Članak
9.

Ovaj
Zakon stupa na snagu osmoga dana od dana objave u »Narodnim novinama«.

Klasa:
530-08/04-01/02
Zagreb, 3. prosinca 2004.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Odluka, NN 177/2004-3081
## Zakon o dopunama Zakona o komunalnom gospodarstvu

### NN 178/2004 (16.12.2004.), Zakon o dopunama Zakona o komunalnom gospodarstvu

# HRVATSKI SABOR

3084

Na
temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O DOPUNAMA ZAKONA O KOMUNALNOM GOSPODARSTVU

Proglašavam
Zakon o dopunama Zakona o komunalnom gospodarstvu, koji je donio Hrvatski sabor
na sjednici 3. prosinca 2004. godine.

Broj:
01-081-04-3754/2
Zagreb, 10. prosinca 2004.

Predsjednik
Republike Hrvatske
**Stjepan Mesić,** v. r.

## ZAKON

### O DOPUNAMA ZAKONA O KOMUNALNOM GOSPODARSTVU

Članak
1.

U
Zakonu o komunalnom gospodarstvu (»Narodne novine«, br. 36/95., 70/97.,
128/99., 57/00., 129/00., 59/01., 26/03. – pro­čiš­ćeni tekst, i 82/04.) u
članku 31. iza stavka 7., dodaju se stavci 8., 9., 10. i 11. koji glase:

»(8) Komunalni doprinos obračunava se u skladu s
obujmom, odnosno po m3
(prostornom metru) građevine koja se gradi na građevnoj čestici, a kod
građevine koja se uklanja zbog građenja nove građevine ili kada se postojeća
građevina dogra­đu­je ili nadograđuje, komunalni se doprinos obračunava na
razliku u obujmu u odnosu na prijašnju građevinu.

(9) Jedinična vrijednost komunalnog doprinosa za
obračun po m3 građevine koja se gradi
određuje se za pojedine zone u gradu, odnosno općini. Ta je vrijednost najviša
za prvu zonu i ne može biti viša od 10% prosječnih troškova gradnje m3 etalonske građevine u
Republici Hrvatskoj, a taj podatak objavljuje ministar u čijem je djelokrugu
komunalno gospodarstvo.

(10) Iznimno od odredbe stavka 8. ovoga članka za
otvorene bazene, otvorena igrališta i druge otvorene građevine komunalni se
doprinos obračunava po m2
tlocrtne površine te građevine, pri čemu je jedinična vrijednost komunalnog
doprinosa za obračun njezine površine po m2 izražena u kunama jednaka jediničnoj vrijednosti
komunalnog doprinosa za obračun po m3 građevina u toj zoni.

(11) Način utvrđivanja obujma građevine za obračun
komunalnog doprinosa propisat će ministar u čijem je djelokrugu komunalno
gospodarstvo.«

Članak 2.

Propis iz članka 31. stavka 11. ovoga Zakona ministar
će donijeti u roku od mjesec dana od dana stupanja na snagu ovoga Zakona.

Članak 3.

Do stupanja na snagu propisa iz članka 2. ovoga
Zakona ostaje na snazi Pravilnik o načinu utvrđivanja obujma građevine za
obračun komunalnog doprinosa (»Narodne novine«, br. 23/00.).

Članak 4.

Danom stupanja na snagu ovoga Zakona prestaje važiti
Ured­ba o dopuni Zakona o komunalnom gospodarstvu (»Narodne novine«, br.
110/04.).

Članak 5.

Ovaj Zakon stupa na snagu osmoga dana od dana objave
u »Narodnim novinama«.

Klasa: 363-02/04-01/01
Zagreb, 3. prosinca 2004.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Zakon, NN 178/2004-3084
## Rješenje o razrješenju ravnatelja Protuobavještajne agencije (POA)

### NN 179/2004 (17.12.2004.), Rješenje o razrješenju ravnatelja Protuobavještajne agencije (POA)

# PREDSJEDNIK REPUBLIKE HRVATSKE

3094

Na teme­lju
odredbe članka 102. stavka 2. Ustava Republike Hrvatske i članka 43. stavka 1.
i 4. Zakona o sigurnosnim službama Republike Hrvatske (»Narodne novine«, broj
32/02 i 38/02), donosi se

## RJEŠENJE

### O RAZRJEŠENJU RAVNATELJA PROTUOBAVJEŠTAJNE AGENCIJE (POA)

JOŠKO
PODBEVŠEK razrješuje se dužnosti ravnate­lja Pro­tu­­obavještajne agencije
(POA).

                        Predsjednik                                               Predsjednik

            Vlade Republike Hrvatske                                Republike Hrvatske

**dr****. sc****. Ivo** **Sanader****,** v. r.                                 **Stjepan** **Mesi****ć,** v. r.

Klasa: 210-01/04-02/02
Urbroj:
50302-04-03                                       Broj: 01-081-04-3629/3
Zagreb, 11. prosinca 2004.                               Zagreb, 11. prosinca 2004.

if !supportEmptyParas endif

Rješenje, NN 179/2004-3094
## Rješenje o imenovanju ravnatelja Protuobavještajne agencije (POA)

### NN 179/2004 (17.12.2004.), Rješenje o imenovanju ravnatelja Protuobavještajne agencije (POA)

# PREDSJEDNIK REPUBLIKE HRVATSKE

3095

Na teme­lju
odredbe članka 102. stavka 2. Ustava Republike Hrvatske i članka 43. stavka 1.
i 2. Zakona o sigurnosnim službama Republike Hrvatske (»Narodne novine«, broj
32/02 i 38/02), te uz prethodno miš­lje­nje Odbora za unutar­nju politiku i
nacionalnu sigurnost Hrvatskoga sabora Klasa: 210-01/04-01/01, Urbroj:
612/5-04-1 od 14. prosinca 2004., donosi se

## RJEŠENJE

### O IMENOVANJU RAVNATELJA PROTUOBAVJEŠTAJNE AGENCIJE (POA)

TOMISLAV
KARAMARKO imenuje se ravnate­ljem Protu­obavještajne agencije (POA).

                   Predsjednik                                          Predsjednik

            Vlade Republike Hrvatske                    Republike Hrvatske

**dr****. sc****. Ivo** **Sanader****,** v. r.                     **Stjepan** **Mesi****ć,** v. r.

Klasa: 210-01/04-02/02
Urbroj:
50304/2-04-04                        Broj: 01-081-04-3800/4
Zagreb, 14. prosinca 2004.                   Zagreb, 14. prosinca 2004.

if !supportEmptyParas endif

Rješenje, NN 179/2004-3095
## Zaključak o produženju roka za podnošenje zahtjeva za stambeno zbrinjavanje povratnika koji su bili korisnici društvenih stanova izvan područja posebne državne skrbi

### NN 179/2004 (17.12.2004.), Zaključak o produženju roka za podnošenje zahtjeva za stambeno zbrinjavanje povratnika koji su bili korisnici društvenih stanova izvan područja posebne državne skrbi

# VLADA REPUBLIKE HRVATSKE

3097

Na
temelju članka 30. stavka 3. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), Vlada Republike
Hrvatske je na sjednici održanoj 9. prosinca 2004. godine donijela

## ZAKLJUČAK

1.
Produžava se rok za podnošenje zahtjeva za stambeno zbrinjavanje povratnika
koji nisu vlasnici kuće ili stana, a živjeli su u stanovima u društvenom vlasništvu
(bivši nositelji stanarskog prava) na područjima Republike Hrvatske izvan područja
posebne državne skrbi, koji je Vlada Republike Hrvatske svojim Zaključkom od
12. lipnja 2003. godine, odredila za 31. prosinca 2004. godine (»Narodne
novine«, broj 100/2003). Rok za podno­šenje zahtjeva povratnika za stambeno
zbrinjavanje je 30. lipnja 2005. godine.

2. Zadužuje
se Ministarstvo mora, turizma, prometa i razvit­ka za javnu objavu produženja
roka, te za provedbu medijske kampanje u cilju informiranja potencijalnih
povratnika o moguć­nosti njihova stambenog zbrinjavanja do isteka roka za pod­nošenje
zahtjeva.

3. Ovaj
Zaključak stupa na snagu danom objave u »Narodnim novinama«.

Klasa:
019-04/02-02/09
Urbroj: 5030106-04-17
Zagreb, 9. prosinca 2004.

Predsjednik
**dr****.
sc****. Ivo Sanader**, v. r.

if !supportEmptyParas endif

Ostalo, NN 179/2004-3097
## Odluka o utvrđivanju interesa Republike Hrvatske za izgradnju RO-LA terminala uz željeznički kolodvor u Spačvi, u k.o. Vrbanja

### NN 179/2004 (17.12.2004.), Odluka o utvrđivanju interesa Republike Hrvatske za izgradnju RO-LA terminala uz željeznički kolodvor u Spačvi, u k.o. Vrbanja

# VLADA REPUBLIKE HRVATSKE

3099

Na teme­lju
članka 9. Zakona o izvlašte­nju (»Narodne novine«, br. 9/94, 35/94, 112/2000 i
114/2001), Vlada Republike Hrvatske je na sjednici održanoj 15. prosinca 2004.
godine donijela

## ODLUKU

### O UTVRĐIVANJU INTERESA REPUBLIKE HRVATSKE ZA IZGRADNJU RO-LA TERMINALA UZ ŽELJEZNIČKI KOLODVOR U SPAČVI, U k.o. VRBANJA

I.

Izgrad­nja
RO-LA terminala uz že­ljeznički kolodvor u Spačvi, u k.o. Vrba­nja, na k.č. br.
3175/5, površine 14 m˛, upisane u z.k. ul. br. 1 i na k.č. br. 3139/6, površine
22403 m˛, upisane u z.k. ul. br. 2104, obje izvank­njižno vlasništvo Republike
Hrvat­ske, kojima gospodare Hrvatske šume d.o.o., Zagreb, u interesu je
Republike Hrvatske.

II.

Interes Republike Hrvatske iz točke I. ove Odluke
utvrđuje se na teme­lju Plana izvlašte­nja, u kojem k.o. Vrba­nja, na k.č. br.
3175/5 i k.č. br. 3139/6 (obje izvank­njižno vlasništvo Republike Hrvatske) i
lokacijske dozvole izdane od strane Ureda državne uprave u
Vukovarsko-srijemskoj županiji, Ureda za prostorno uređe­nje,
stambeno-komunalne poslove, gradite­ljstvo i zaštitu okoliša u Župa­nji, klase:
UP/I-350-05/00-01/34, urbroja: 2188-04/2-01-00-18 EB, od 24. kolovoza 2000.
godine, kao i Rješe­nja o produže­nju važe­nja iste, izdanog od strane Ureda državne
uprave u Vukovarsko-srijemskoj županiji, Ureda za prostorno uređe­nje,
stambeno-komunalne poslove, gradite­ljstvo i zaštitu okoliša, Ispostava Župa­nja,
klase: UPI-350-05/02-01/45, urbroja: 2196-03/2-03-2 EB, od 18. srp­nja 2002.
godine, te situacionim nacrtima sadržanim u Idejnom projektu izrađenom po Že­ljezničkom
projektnom društvu d.d. Zagreb, od ve­ljače 2000. godine, tehnički broj: 3586,
koji je sastavni dio lokacijske dozvole.

III.

Ova
Odluka stupa na snagu danom objave u »Narodnim novinama«.

Klasa:
943-03/04-01/09
Urbroj: 5030115-04-2
Zagreb, 15. prosinca 2004.

Presjednik
**dr. sc.** **Ivo Sanader**, v. r.

Odluka, NN 179/2004-3099
## Odluka o visini naknade za polaganje vozačkog ispita

### NN 179/2004 (17.12.2004.), Odluka o visini naknade za polaganje vozačkog ispita

# ministarstvo unutarnjih poslova

3107

Na temelju članka 208. stavka 7.
Zakona o sigurnosti prometa na cestama (»Narodne novine«, broj 105/04.), na
prijedlog ovlaštene stručne organizacije, ministar unutarnjih poslova donosi

## ODLUKU

### O VISINI NAKNADE ZA POLAGANJE VOZAČKOG ISPITA

Članak 1.

if !supportEmptyParas endif

Visine
naknade za polaganje vozačkog ispita po pojedinom nastavnom predmetu iznose:
if !supportLineBreakNewLine
endif

|  |  |  |
| --- | --- | --- |
| Redni | Naziv nastavnog predmeta | Visina naknade |
| broj | if !supportEmptyParas endif | u kunama |
| 1. | Pružanje prve pomoći osobama | if !supportEmptyParas endif |
| if !supportEmptyParas endif | ozlijeđenim u prometnoj nesreći | 75,00 |
| 2. | Prometni propisi i sigurnosna pravila | 93,00 |
| 3. | Upravljanje vozilom | if !supportEmptyParas endif |
| 3.1. | A1, A, M, F, G | 130,00 |
| 3.2. | B | 150,00 |
| 3.3. | B+E, C1 | 160,00 |
| 3.4. | C1+E, C | 195,00 |
| 3.5. | C+E | 210,00 |
| 3.6. | D, D+E, H | 240,00 |

if !supportEmptyParas endif

Članak 2.

U naknadama iz članka 1. ove
Odluke sadržan je porez na dodanu vrijednost.

Članak
3.

Naknadu
za polaganje vozačkog ispita snosi kandidat za vozača koji se prijavio za polaganje
vozačkog ispita.

Članak
4.

Stupanjem
na snagu ove Odluke prestaje važiti Odluka o visini naknade za polaganje
vozačkog ispita broj 2956 od 12. studenoga 2003. godine, objavljena u »Narodnim
novinama«, broj 188/2003.

Članak
5.

Ova
Odluka stupa na snagu osmoga dana od dana objave u »Narodnim novinama«.

Broj: 511-01-84148-2004.
Zagreb, 9. prosinca 2004.

Ministar
**Marijan Mlinarić, dr. med**., v. r.

Odluka, NN 179/2004-3107
## Rješenje o ovlaštenju Zavoda za kontrolu kvalitete d.o.o. Čakovec, za obavljanje poslova zaštite na radu

### NN 179/2004 (17.12.2004.), Rješenje o ovlaštenju Zavoda za kontrolu kvalitete d.o.o. Čakovec, za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

3110

Na
zahtjev društva ZAVOD ZA KONTROLU KVALITETE d.o.o. iz Čakovca, Park Rudolfa
Kropeka 2, a temeljem članka 91. stavka 4. Zakona o zaštiti na radu (»Narodne
novine«, broj 59/96, 94/96 i 114/03) i članka 16. stavka 1. Pravilnika o
uvjetima pod kojima pravne osobe mogu obavljati poslove zaštite na radu
(»Narodne novine«, broj 114/02 i 126/03), ministar gospodarstva, rada i
poduzetništva donosi

## RJEŠENJE

I.

ZAVOD
ZA KONTROLU KVALITETE d.o.o., Čakovec, Park Rudolfa Kropeka 2, ispunjava uvjete
za obavljanje poslova zaštite na radu, te se ovlašćuje da u okviru svoje
djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim
opasnostima;

4) ispitivanja u radnom okolišu;

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno
izdavati isprave.

II.

Poslove iz točke I. ovog rješenja navedeno društvo može
obavljati dok ispunjava propisane uvjete, a o svim promjenama koje se odnose na
ispunjavanje uvjeta društvo je obvezno obavijestiti ovo ministarstvo u roku 15
dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-116-01/03-04/04
Urbroj: 526-01-04-4
Zagreb, 6. listopada 2004.

Ministar
gospodarstva, rada i poduzetništva
**Branko Vukelić, dipl. ing.,** v. r.

if !supportEmptyParas endif

Rješenje, NN 179/2004-3110
## Naredba o visini naknade za upotrebu pomorskog dobra koju plaćaju vlasnici brodica i jahti upisanih u očevidnik brodica odnosno upisnik jahti

### NN 179/2004 (17.12.2004.), Naredba o visini naknade za upotrebu pomorskog dobra koju plaćaju vlasnici brodica i jahti upisanih u očevidnik brodica odnosno upisnik jahti

# MINISTARSTVO MORA, TURIZMA, PROMETA I RAZVITKA

3112

Temeljem
članka 120. st. 1. točka g), a u svezi članka 13. st. 5. Zakona o pomorskom
dobru i morskim lukama (»Narodne novine«, br. 158/03) ministar mora, turizma,
prometa i razvitka donosi

## NAREDBU

### O VISINI NAKNADE ZA UPOTREBU POMORSKOG DOBRA KOJU PLAĆAJU VLASNICI BRODICA I JAHTI UPISANIH U OČEVIDNIK BRODICA, ODNOSNO UPISNIK JAHTI

I.

Ovom
odredbom utvrđuje se visina naknade za upotrebu pomorskog dobra koju plaćaju
vlasnici brodica i jahti upisanih u očevidnik brodica, odnosno upisnik jahti (u
daljnjem tekstu: naknada), te način uplaćivanja naknade.

II.

Naknadu
iz točke I. ove Naredbe dužni su plaćati svi vlasnici brodica i jahti upisanih
u hrvatski očevidnik brodica, odnosno upisnik jahti.

Naknada se plaća u korist proračuna županije na čijem
području je brodica, odnosno jahta upisana u očevidnik brodica, odnosno upisnik
jahti.

Obveze iz st. 1. ove točke oslobođeni su vlasnici
javnih i ratnih brodica, vlasnici ribarskih brodica, te vlasnici brodica i
jahti registriranih za gospodarsku djelatnost, a koji su ishodili koncesijsko
odobrenje.

III.

Naknada za upotrebu pomorskog dobra plaća se kako
slijedi:

1.     Prema dužini brodice/jahte –
za svaki dužni
         metar                                                    15 kn

2.  Prema snazi glavnoga pogonskog
motora – za
         svaki kW preko 4 kW                           5 kn.

IV.

Naknada
se plaća godišnje, najkasnije do kraja kalendarske godine za tekuću godinu.

Iznimno od stavka 1. ove točke naredbe, vlasnik
novoupisane brodice ili jahte, za godinu u kojoj je brodica ili jahta upisana u
očevidnik brodica, odnosno upisnik jahti, plaća naknadu za onoliko dvanaestih
dijelova naknade koliko preostaje mjeseci od dana upisa do kraja tekuće godine.

V.

Visinu naknade za svaku pojedinu brodicu i jahtu utvrđuje
rješenjem upravno tijelo županije nadležno za poslove pomorstva, a prema
kriterijima iz točke III. ove Naredbe i podacima o dužini brodice i jahte, te
glavnoga pogonskog motora.

VI.

Sredstva prikupljena s naslova naknade prihod su županij­skog
proračuna županije gdje su ubrana, a koriste se namjenski, sukladno Zakonu o
pomorskom dobru i morskim lukama.

VII.

Stupanjem na snagu ove Naredbe prestaje važiti
Naredba o visini naknade za upotrebu pomorskog dobra koju plaćaju vlasnici brodica
(»Narodne novine«, br. 10/95.).

VIII.

Ova naredba stupa na snagu danom objave u »Narodnim
novinama«.

Klasa: 011-01/04-02/63
Urbroj: 530-01-04-5
Zagreb, 8. prosinca 2004.

Ministar
mora, turizma, prometa i razvitka
**Božidar Kalmeta, dipl. ing**., v. r.

Naredba, NN 179/2004-3112
## Pravilnik o izmjeni Pravilnika o uvjetima za obavljanje udomiteljstva i postupku za odobravanja, obnavljanje i oduzimanje dozvole za obavljanje udomiteljstva

### NN 179/2004 (17.12.2004.), Pravilnik o izmjeni Pravilnika o uvjetima za obavljanje udomiteljstva i postupku za odobravanja, obnavljanje i oduzimanje dozvole za obavljanje udomiteljstva

# MINISTARSTVO ZDRAVSTVA I SOCIJALNE SKRBI

3113

Na
osnovi članka 114. stavka 4. Zakona o socijalnoj skrbi (»Narodne novine«, broj
73/97, 27/01, 59/01, 82/02 i 103/03), ministar zdravstva i socijalne skrbi
donosi

## PRAVILNIK

### O IZMJENI PRAVILNIKA O UVJETIMA ZA OBAVLJANJE UDOMITELJSTVA I POSTUPKU ZA ODOBRAVANJE, OBNAVLJANJE I ODUZIMANJE DOZVOLE ZA OBAVLJANJE UDOMITELJSTVA

Članak
1.

U članku
22. stavku 2. Pravilnika o uvjetima za obavljanje udomiteljstva i postupku za
odobravanje, obnavljanje i oduzimanje dozvole za obavljanje udomiteljstva
(»Narodne novine«, broj 95/04), riječi »kao i liječnik za osobe sa zdravstvenim
teškoćama« brišu se.

Članak
2.

Ovaj Pravilnik stupa na snagu
danom objave u »Narodnim novinama«.

Klasa: 550-01/04-01/315
Urbroj: 534-08-01-04-2
Zagreb, 6. prosinca 2004.

Potpredsjednik Vlade
Ministar zdravstva i socijalne skrbi
**prof****. dr****. sc****.** **Andrija Hebrang,** v. r.

if !supportEmptyParas endif

Pravilnik, NN 179/2004-3113
## Naredba o najvećem iznosu zakupnine za jedinice zakupa u zdravstvenim ustanovama primarne zdravstvene zaštite za 2005. godinu

### NN 179/2004 (17.12.2004.), Naredba o najvećem iznosu zakupnine za jedinice zakupa u zdravstvenim ustanovama primarne zdravstvene zaštite za 2005. godinu

# MINISTARSTVO ZDRAVSTVA I SOCIJALNE SKRBI

3114

Na
temelju članka 70. stavka 1. Zakona o zdravstvenoj zaštiti (»Narodne novine«
br. 121/03) i članka 12. stavka 1. Pravilnika o uvjetima za davanje u zakup
zdravstvenih ustanova primarne zdravstvene zaštite i lječilišta (»Narodne
novine« br. 6/96, 29/97, 1/98, 45/99, 121/99, 112/00, 87/02, 150/02 i 7/03),
ministar zdravstva i socijalne skrbi donosi

## NAREDBU

### O NAJVEĆEM IZNOSU ZAKUPNINE ZA JEDINICE ZAKUPA U ZDRAVSTVENIM USTANOVAMA PRIMARNE ZDRAVSTVENE ZAŠTITE ZA 2005. GODINU

I.

Najveći iznos zakupnine za jedinice zakupa u domovima
zdravlja za 2005. godinu je 1.250 kuna.

II.

Odredba točke I. ove Naredbe ne odnosi se na
ordinacije medicine rada i ljekarničku djelatnost.

III.

Ova Naredba stupa na snagu danom objave u »Narodnim
novinama«.

Klasa: 011-02/04-09/65
Urbroj: 543-06-01/7-04-1
Zagreb, 6. prosinca 2004.

  Potpredsjednik Vlade
Ministar zdravstva i socijalne skrbi
**prof****. dr****. sc****.** **Andrija Hebrang,** v. r.

if !supportEmptyParas endif

Naredba, NN 179/2004-3114
## Rješenje o određivanju Klinike za pedijatriju Kliničkog bolničkog centra Rijeka Referentnim centrom Ministarstva zdravstva i socijalne skrbi za epilepsije konvulzivne bolesti razvojne dobi

### NN 179/2004 (17.12.2004.), Rješenje o određivanju Klinike za pedijatriju Kliničkog bolničkog centra Rijeka Referentnim centrom Ministarstva zdravstva i socijalne skrbi za epilepsije konvulzivne bolesti razvojne dobi

# MINISTARSTVO ZDRAVSTVA I SOCIJALNE SKRBI

3115

Ministar
zdravstva i socijalne skrbi Republike Hrvatske na teme­lju članka 107. stavak
2. Zakona o zdravstvenoj zaštiti (»Narodne novine« broj 121/03) na prijedlog
Nacionalnog zdravstvenog vijeća te teme­ljem odredbe članka 202. stavak 1.
Zakona o općem upravnom postupku (»Narodne novine« broj 53/91), donosi

## RJEŠENJE

Klinika
za pedijatriju Kliničkog bolničkog centra Rijeka, određuje se »Referentnim
centrom Ministarstva zdravstva i socijalne skrbi za epilepsije konvulzivne
bolesti razvojne dobi«.

Klasa:
UP/I-510-01/04-01/6
Urbroj: 534-06-02/5-04-6
Zagreb, 6. prosinca 2004.

Potpredsjednik Vlade
Ministarstva zdravstva i socijalne skrbi
**prof****. dr****. sc****.** **Andrija Hebrang,** v. r.

if !supportEmptyParas endif

Rješenje, NN 179/2004-3115
## Pravilnik o sadržaju i obliku izdavanja te rokovima dostavljanja dodatnih informacija o dobrovoljnim mirovinskim fondovima

### NN 179/2004 (17.12.2004.), Pravilnik o sadržaju i obliku izdavanja te rokovima dostavljanja dodatnih informacija o dobrovoljnim mirovinskim fondovima

# AGENCIJA ZA NADZOR MIROVINSKIH FONDOVA I OSIGURANJA

3117

Na temelju članka 90. stavak
2., a u svezi članka 90. stavka 1. točke 7. Zakona o obveznim i dobrovoljnim
mirovinskim fondovima (»Narodne novine« broj 49/99, 63/00 i 113/03), Savjet
Agencije za nadzor mirovinskih fondova i osiguranja na sjednici održanoj 2.
prosinca 2004. donio je

## PRAVILNIK

### O SADRŽAJU I OBLIKU IZDAVANJA TE ROKOVIMA DOSTAVLJANJA DODATNIH INFORMACIJA O DOBROVOLJNIM MIROVINSKIM FONDOVIMA

Članak
1.

Pravilnikom o sadržaju i obliku izdavanja te rokovima
dos­tav­ljanja dodatnih informacija o dobrovoljnim mirovinskim fondovima (u
daljnjem tekstu: Pravilnik) utvrđuju se sadržaj i oblik u kojem će se izdavati
i rokovi za dostavljanje dodatnih informacija o dobrovoljnim mirovinskim
fondovima koje je dobrovoljno mirovinsko društvo (u daljnjem tekstu: Društvo)
obvezno podnositi Agenciji za nadzor mirovinskih fondova i osiguranja (u
daljnjem tekstu: Agencija).

Članak 2.

(1) Sadržaj dodatnih informacija o dobrovoljnim
mirovinskim fondovima određen je u prilogu ovog Pravilnika u obliku obrazaca i
njegov je sastavni dio.

(2) Dodatne informacije o dobrovoljnim mirovinskim
fondovima čine:

• Podaci o članovima i doprinosima DMF-a (obrazac
DI-DMF-1);

• Spolna i dobna struktura članova DMF-a (obrazac
DI-DMF-2); i

• Državna
poticajna sredstva uplaćena članovima DMF-a (obrazac DI-DMF-3).

Članak 3.

Društvo je obvezno izrađivati i dostaviti Agenciji
dodatne informacije o dobrovoljnim mirovinskim fondovima sadržane u:

• Obrascu DI-DMF-1 za svaki mjesec u godini i to u
roku 8 dana od posljednjeg dana u mjesecu;

•
Obrascu DI-DMF-2 za prvo tromjesječje, za prvo polu­godište, za prvih devet
mjeseci i za cijelu poslovnu godinu i to u rokovima propisanim za dostavu
financijskih izvješća; i

•
Obrascu DI-DMF-3 za cijelu poslovnu godinu i to u roku propisanom za dostavu
godišnjih financijskih izvješća.

Članak
4.

Ovaj
Pravilnik stupa na snagu osmoga dana od dana objave u »Narodnim novinama«.

Klasa: 011-01/04-01/13
Urbroj: 383-01-04-1
Zagreb, 2. prosinca 2004.

Predsjednik Savjeta
**dr. sc. Vladimir Lasić**, v. r.

![](dodatni/350115.gif)
![](dodatni/350116.gif)
![](dodatni/350117.gif)

Pravilnik, NN 179/2004-3117
## Rješenje o odobrenoj autorizaciji mirovinskog društva Erste DMD d.o.o. - društva za upravljanje dobrovoljnim mirovinskim fondom

### NN 179/2004 (17.12.2004.), Rješenje o odobrenoj autorizaciji mirovinskog društva Erste DMD d.o.o. - društva za upravljanje dobrovoljnim mirovinskim fondom

# AGENCIJA ZA NADZOR MIROVINSKIH FONDOVA I OSIGURANJA

3120

Na
temelju odredbi članka 24., 25., 95. i 98. Zakona o obveznim i dobrovoljnim
mirovinskim fondovima (»Narodne novine«, broj 49/99, 63/00 i 103/03), odlučujući
o zahtjevu osnivača Erste & Steiermärkische Bank d.d., Rijeka za autorizaciju
mirovinskog društva Erste DMD d.o.o. – društva za upravljanje dobrovoljnim
mirovinskim fondom, Agencija za nadzor mirovinskih fondova i osiguranja (u
daljnjem tekstu Agencija), donosi

## RJEŠENJE

1.
Odobrava se osnivaču Erste & Steiermärkische Bank d.d., Rijeka autorizacija
mirovinskog društva Erste DMD d.o.o. – društva za upravljanje dobrovoljnim
mirovinskim fondom.

2.
Osnivač Erste & Steiermärkische Bank d.d., Rijeka, dužan je podnijeti
najkasnije u roku od šest mjeseci od dana primitka obavijesti o autorizaciji,
prijavu za upis u sudski registar, do kojeg roka i vrijedi ova autorizacija.

```
Obrazloženje
```

Osnivač
Erste&Steiermärkische Bank d.d., Rijeka, Jadranski trg 3/a podnio je 19.
studenoga 2004. godine zahtjev za autorizaciju mirovinskog društva Erste DMD
d.o.o. – društva za upravljanje dobrovoljnim mirovinskim fondom, te je zahtjevu
priložio dokaze propisane odredbom članka 21. Zakona o obveznim i dobrovoljnim
mirovinskim fondovima (u daljnjem tekstu Zakon), kao i Pravilnikom o dokumentaciji
koja se prilaže zahtjevu za autorizaciju (»Narodne novine«, broj 57/01 i
128/02).

Sukladno
odredbama članka 24. i 25. Zakona, Savjet Agencije je na sjednici održanoj 2.
prosinca 2004. utvrdio da je zahtjev za autorizaciju osnovan, pa je temeljem
odredbe članka 95. istog Zakona odlučeno kao u izreci ovog Rješenja.

UPUTA O PRAVNOM LIJEKU

Rješenje
je konačno. Protiv rješenja nezadovoljna stranka može pokrenuti upravni spor u
roku od 30 dana od dana dostave istog.

Klasa:
UP/I-034-04/04-01/30
Urbroj: 383-01-04-4
Zagreb, 2. prosinca 2004.

Ravnatelj
**dr. sc. Dragan Kovačević**, v. r.

Rješenje, NN 179/2004-3120
## Pravilnik o izmjenama i dopunama Pravilnika o Sudu časti Hrvatske obrtničke komore

### NN 179/2004 (17.12.2004.), Pravilnik o izmjenama i dopunama Pravilnika o Sudu časti Hrvatske obrtničke komore

# HRVATSKA OBRTNIČKA KOMORA

3121

Na
temelju članka 23. stavka 1. točke 1. alineje 9. Statuta Hrvatske obrtničke
komore (»Narodne novine«, broj 116/02 – pročišćeni tekst i 158/02.) Skupština
Hrvatske obrtničke komore na 5. sjednici održanoj 8. prosinca 2004. godine
donijela je

## PRAVILNIK

### O IZMJENAMA I DOPUNAMA PRAVILNIKA O SUDU ČASTI HRVATSKE OBRTNIČKE KOMORE

Članak
1.

U članku
15. stavku 1. Pravilnika o Sudu časti Hrvatske obrt­ničke komore (»Narodne
novine«, broj 62/02.) riječ: »zamje­nik« zamjenjuje se riječima »dva
zamjenika«.

Članak
2.

U članku
16. stavku 1. iza riječi: »Komore« stavlja se točka, a ostatak teksta se briše.

Članak
3.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
1-103-6825/5-13-2004.
Zagreb, 8. prosinca 2004.

Predsjednik
Hrvatske obrtničke komore
**Stjepan****Šafran**, v. r.

if !supportEmptyParas endif

Pravilnik, NN 179/2004-3121
## Stopa promjene proizvođačkih cijena industrijskih proizvoda u studenome 2004. godine

### NN 179/2004 (17.12.2004.), Stopa promjene proizvođačkih cijena industrijskih proizvoda u studenome 2004. godine

# OBJAVA

3122

Državni
zavod za statistiku objavljuje

## STOPU PROMJENE

### PROIZVOĐAČKIH CIJENA INDUSTRIJSKIH PROIZVODA U STUDENOME 2004. GODINE

Stopa
promjene proizvođačkih cijena industrijskih proizvoda u studenome 2004. godine
u odnosu na listopad 2004. godine iznosi: **–0,5.**

Klasa: 957-04/04-01/66
Urbroj: 555-05-03-04-66
Zagreb, 16. prosinca 2004.

Ravnatelj
**dr****.
sc****.** **Jakov Gelo**, v. r.

if !supportEmptyParas endif

Ostalo, NN 179/2004-3122
## Indeks potrošačkih cijena u Republici Hrvatskoj u studenome 2004. godine

### NN 179/2004 (17.12.2004.), Indeks potrošačkih cijena u Republici Hrvatskoj u studenome 2004. godine

# OBJAVA

3123

Državni
zavod za statistiku objavljuje

## INDEKS

### POTROŠAČKIH CIJENA U REPUBLICI HRVATSKOJ U STUDENOME 2004. GODINE

Indeks
potrošačkih cijena u Republici Hrvatskoj u studenome 2004. godine u odnosu na
listopad 2004. godine iznosi **100,5.**

Klasa:
957-04/04-01/67
Urbroj: 555-05-03-04-67
Zagreb, 16. prosinca 2004.

Ravnatelj
**dr****.
sc****.** **Jakov Gelo**, v. r.

if !supportEmptyParas endif

Ostalo, NN 179/2004-3123
## Rješenje o razrješenju člana Upravnog vijeća Hrvatskog zavoda za javno zdravstvo

### NN 180/2004 (20.12.2004.), Rješenje o razrješenju člana Upravnog vijeća Hrvatskog zavoda za javno zdravstvo

# VLADA REPUBLIKEHRVATSKE

3132

Na teme­lju
članka 30. stavka 4. Zakona o Vladi Republike Hrvatske (»Narodne novine«, br.
101/98, 15/2000, 117/2001, 199/2003 i 30/2004) i članka 53. stavka 5. Zakona o
zdravstvenoj zaštiti (»Narodne novine«, broj 121/2003), Vlada Republike
Hrvatske je na sjednici održanoj 15. prosinca 2004. godine donijela

## RJEŠENJE

### O RAZRJEŠENJU ČLANA UPRAVNOG VIJEĆA HRVATSKOG ZAVODA ZA JAVNO ZDRAVSTVO

Razrješuje
se prim. mr. sc. ŽELJKO BAKLAIĆ dužnosti čla­na Upravnog vijeća Hrvatskog
zavoda za javno zdravstvo.

Klasa: 080-02/04-02/254
Urbroj: 50304/2-04-05
Zagreb, 15. prosinca 2004.

Predsjednik
**dr****.
sc****. Ivo Sanader,** v. r.

if !supportEmptyParas endif

Rješenje, NN 180/2004-3132
## Rješenje o imenovanju člana Upravnog vijeća Hrvatskog zavoda za javno zdravstvo

### NN 180/2004 (20.12.2004.), Rješenje o imenovanju člana Upravnog vijeća Hrvatskog zavoda za javno zdravstvo

# VLADA REPUBLIKEHRVATSKE

3133

Na teme­lju
članka 30. stavka 4. Zakona o Vladi Republike Hrvatske (»Narodne novine«, br.
101/98, 15/2000, 117/2001, 199/2003 i 30/2004) i članka 53. stavka 5. Zakona o
zdravstvenoj zaštiti (»Narodne novine«, broj 121/2003), Vlada Republike
Hrvatske je na sjednici održanoj 15. prosinca 2004. godine donijela

## RJEŠENJE

### O IMENOVANJU ČLANA UPRAVNOG VIJEĆA HRVATSKOG ZAVODA ZA JAVNO ZDRAVSTVO

Imenuje
se doc. dr. sc. NEVEN HENIGSBERG članom Upravnog vijeća Hrvatskog zavoda za
javno zdravstvo.

Klasa: 080-02/04-01/289
Urbroj: 50304/2-04-04
Zagreb, 15. prosinca 2004.

Predsjednik
**dr****.
sc****. Ivo Sanader,** v. r.

if !supportEmptyParas endif

Rješenje, NN 180/2004-3133
## Rješenje o razrješenju predsjednice i članova Upravnog odbora "Fundacije Ivana Meštrovića"

### NN 180/2004 (20.12.2004.), Rješenje o razrješenju predsjednice i članova Upravnog odbora "Fundacije Ivana Meštrovića"

# VLADA REPUBLIKEHRVATSKE

3134

Na teme­lju
članka 30. stavka 4. Zakona o Vladi Republike Hrvatske (»Narodne novine«, br.
101/98, 15/2000, 117/2001, 199/2003 i 30/2004) i članka 8. stavka 1. Zakona o
»Fundaciji Ivana Meštrovića« (»Narodne novine«, broj 9/91), Vlada Repub­like
Hrvatske je na sjednici održanoj 15. prosinca 2004. godine donijela

## RJEŠENJE

### O RAZRJEŠENJU PREDSJEDNICE I ČLANOVA UPRAVNOG ODBORA »FUNDACIJE IVANA MEŠTROVIĆA«

1.
Razrješuje se mr. sc. IRENA KRAŠEVAC dužnosti pred­sjednice Upravnog odbora
»Fundacije Ivana Meštrovića«.

2. Razrješuju se dužnosti članovi Upravnog odbora
»Fundacije Ivana Meštrovića«:

– BOŽO
MAJSTOROVIĆ

– mr.
sc. LEONIDA KOVAČ

– mr.
sc. VELJKO MIHALIĆ

–
MARIJA MEŠTROVIĆ.

Klasa:
080-02/04-02/387
Urbroj: 50304/2-04-02
Zagreb, 15. prosinca 2004.

Predsjednik
**dr****.
sc****. Ivo Sanader,** v. r.

if !supportEmptyParas endif

Rješenje, NN 180/2004-3134
## Rješenje o imenovanju predsjednika i članova Upravnog odbora "Fundacije Ivana Meštrovića"

### NN 180/2004 (20.12.2004.), Rješenje o imenovanju predsjednika i članova Upravnog odbora "Fundacije Ivana Meštrovića"

# VLADA REPUBLIKEHRVATSKE

3135

Na teme­lju
članka 30. stavka 4. Zakona o Vladi Republike Hrvatske (»Narodne novine«, br.
101/98, 15/2000, 117/2001, 199/2003 i 30/2004) i članka 8. stavka 1. Zakona o
»Fundaciji Ivana Meštrovića« (»Narodne novine«, broj 9/91), Vlada Republike
Hrvatske je na sjednici održanoj 15. prosinca 2004. godine donijela

## RJEŠENJE

### O IMENOVANJU PREDSJEDNIKA I ČLANOVA UPRAVNOG ODBORA »FUNDACIJE IVANA MEŠTROVIĆA«

1.
Imenuje se akademik VLADIMIR MARKOVIĆ predsjednikom Upravnog odbora »Fundacije
Ivana Meštrovića«.

2. Za članove Upravnog odbora »Fundacije Ivana Meš­tro­vića«,
imenuju se:

– JERKO ROŠIN

– mr. sc. IRENA KRAŠEVAC

– TOMISLAV JAVORČIĆ

– MARIJA MEŠTROVIĆ.

Klasa: 080-02/04-01/465
Urbroj: 50304/2-04-02
Zagreb, 15. prosinca 2004.

Predsjednik
**dr. sc.** **Ivo Sanader,** v. r.

if !supportEmptyParas endif

Rješenje, NN 180/2004-3135
## Rješenje o razrješenju zapovjednika, zamjenika zapovjednika, članova i zamjenika članova Stožera za provedbu Plana intervencija kod iznenadnog onečišćenja mora u Republici Hrvatskoj

### NN 180/2004 (20.12.2004.), Rješenje o razrješenju zapovjednika, zamjenika zapovjednika, članova i zamjenika članova Stožera za provedbu Plana intervencija kod iznenadnog onečišćenja mora u Republici Hrvatskoj

# VLADA REPUBLIKEHRVATSKE

3136

Na teme­lju
članka 30. stavka 4. Zakona o Vladi Republike Hrvatske (»Narodne novine«, br.
101/98, 15/2000, 117/2001, 199/2003 i 30/2004) i članka 6. Plana intervencije
kod iznenadnog onečišće­nja mora u Republici Hrvatskoj (»Narodne novine«, broj
8/97), Vlada Republike Hrvatske je na sjednici održanoj 15. prosinca 2004.
godine donijela

## RJEŠENJE

### O RAZRJEŠENJU ZAPOVJEDNIKA, ZAMJENIKA ZAPOVJEDNIKA, ČLANOVA I ZAMJENIKA ČLANOVA STOŽERA ZA PROVEDBU PLANA INTERVENCIJA KOD IZNENADNOG ONEČIŠĆENJA MORA U REPUBLICI HRVATSKOJ

1.
Razrješuje se MILJENKO BUKOVAC dužnosti zapovjednika Stožera za provedbu Plana
intervencija kod iznenadnog onečišće­nja mora u Republici Hrvatskoj.

2. Razrješuje se IVAN TOTH dužnosti zamjenika
zapovjednika Stožera za provedbu Plana intervencija kod iznenadnog onečišće­nja
mora u Republici Hrvatskoj.

3. Razrješuju se dužnosti članovi Stožera za provedbu
Plana intervencija kod iznenadnog onečišće­nja mora u Republici Hrvat­skoj:

– TOMISLAV MIRJAN

– JOSIP POPOVIĆ

– STANKO NICK

– IVAN MEDVED

– IVAN HRONČEK

– ANKA KUŠTAN

– dr. sc. VELIMIR ŠIMIČIĆ

– VLATKA ĐURKOVIĆ

– FRANJO MIŠAK

– EUGEN DRAGANOVIĆ

– ANDRIJA RANDIĆ

– GORAZD HAFNER

– mr. sc. SMILJAN VISKOVIĆ

– ANTE SMIRČIĆ.

4. Razrješuju se dužnosti zamjenici članova Stožera
za provedbu Plana intervencija kod iznenadnog onečišće­nja mora u Republici
Hrvatskoj:

– STJEPAN VUK

– ANTE DUJMUŠIĆ

– ANDREJA METELKO ZGOMBIĆ

– RENATA PERVAN ŠPIRANEC

– LADA ŽUVELA

– VLATKA PLEČKO

– ŽELJKO CVRTILA

– VESNA BAUS

– NEDA MATIJEVIĆ

– RADENKO DEŽELIĆ

– MARGITA MASTROVIĆ

– MOJCA LUKŠIĆ

– DRAGO ŽAJA

– dr. sc. ZVONKO GRŽETIĆ.

Klasa: 080-02/04-02/386
Urbroj: 50304/2-04-02
Zagreb, 15. prosinca 2004.

Predsjednik
**dr. sc.** **Ivo Sanader,** v. r.

Rješenje, NN 180/2004-3136
## Rješenje o imenovanju zapovjednika, zamjenika zapovjednika, članova i zamjenika članova Stožera za provedbu Plana intervencija kod iznenadnog onečišćenja mora u Republici Hrvatskoj

### NN 180/2004 (20.12.2004.), Rješenje o imenovanju zapovjednika, zamjenika zapovjednika, članova i zamjenika članova Stožera za provedbu Plana intervencija kod iznenadnog onečišćenja mora u Republici Hrvatskoj

# VLADA REPUBLIKEHRVATSKE

3137

Na teme­lju
članka 30. stavka 4. Zakona o Vladi Republike Hrvatske (»Narodne novine«, br.
101/98, 15/2000, 117/2001, 199/2003 i 30/2004) i članka 6. Plana intervencija
kod iznenadnog onečišće­nja mora u Republici Hrvatskoj (»Narodne novine«, broj
8/97), Vlada Republike Hrvatske je na sjednici održanoj 15. prosinca 2004.
godine donijela

## RJEŠENJE

### O IMENOVANJU ZAPOVJEDNIKA, ZAMJENIKA ZAPOVJEDNIKA, ČLANOVA I ZAMJENIKA ČLANOVA STOŽERA ZA PROVEDBU PLANA INTERVENCIJA KOD IZNENADNOG ONEČIŠĆENJA MORA U REPUBLICI HRVATSKOJ

1. Imenuje se NIKOLA TURKALJ zapovjednikom Stožera za
provedbu Plana intervencija kod iznenadnog onečišće­nja mora u Republici
Hrvatskoj.

2. Imenuje se DRAŽEN HORVAT
zamjenikom zapovjednika Stožera za provedbu Plana intervencija kod iznenadnog
onečišće­nja mora u Republici Hrvatskoj.

3. Za članove Stožera za
provedbu Plana intervencija kod iznenadnog onečišće­nja mora u Republici
Hrvatskoj, imenuju se:

– ANKA KUŠTAN

– DAVID SOPTA

– puk. IVICA ŽILEC

– MARGITA MASTROVIĆ

– DUBRAVKA LULIĆ KRIVIĆ

– dr. sc. IVAN KATAVIĆ

– dr. sc. MARINA MLAKAR

– IVO AFRIĆ

– IVANA HALLE

– dr. sc. MILAN HODŽIĆ

– dr. sc. ZVONKO GRŽETIĆ.

4. Za zamjenike članova Stožera
za provedbu Plana intervencija kod iznenadnog onečišće­nja mora u Republici
Hrvatskoj, imenuju se:

– VLATKA PLEČKO

– ANDREJA METELKO ZGOMBIĆ

– DOBRIŠA DUBRAVČIĆ

– SANDRA TROŠELJ STANIŠIĆ

– TATJANA KRILIĆ

– mr. sc. NEDA SKAKELJA

– dr. sc. MARIO JURIŠIĆ

– mr. sc. JASNA MESARIĆ

– ANKICA ČIŽMEK

– mr. sc. SMILJAN VISKOVIĆ

– mr. sc. NENAD LEDER.

Klasa: 080-02/04-01/463
Urbroj: 50304/2-04-02
Zagreb, 15. prosinca 2004.

Predsjednik
**dr. sc.** **Ivo Sanader**, v. r.

Rješenje, NN 180/2004-3137
## Pravilnik o izmjenama i dopunama Pravilnika o polaganju stručnog ispita za ovlaštenoga carinskog zastupnika

### NN 180/2004 (20.12.2004.), Pravilnik o izmjenama i dopunama Pravilnika o polaganju stručnog ispita za ovlaštenoga carinskog zastupnika

# MINISTARSTVO FINANCIJA

3138

Na teme­lju
članka 14. stavka 4. Zakona o uvjetima za obav­lja­nje poslova zastupa­nja u
carinskom postupku (»Narodne novine«, br. 92/01), ministar financija donosi

## PRAVILNIK

### O IZMJENAMA I DOPUNAMA PRAVILNIKA O POLAGANJU STRUČNOG ISPITA ZA OVLAŠTENOGA CARINSKOG ZASTUPNIKA

Članak
1.

U članku
13. stavku 3. Pravilnika o polaga­nju stručnog ispita za ovlaštenoga carinskog
zastupnika (»Narodne novine«, br. 92/04), u točki c) riječ »te« briše se.

U točki d) točka na kraju rečenice zamje­njuje se
zarezom, te dodaje riječ »te«.

Iza točke d) dodaje se nova točka e) koja glasi:

»e) dokaz o uplati naknade troškova za pristup polaga­nju
stručnog ispita.«.

Iza stavka 4. dodaje se novi stavak 5., koji glasi:

»Osobe koje namjeravaju pristupiti ponovnom polaga­nju
stručnog ispita, podnose samo prijavu izastavka 2. ovoga članka, te dokaz o
izvršenoj uplati naknade troškova u svoti navedenoj u članku 16. stavak 1. ovoga
Pravilnika.«.

Članak 2.

U članku 15. iza stavka 3. dodaje se novi stavak 4.
koji glasi:

»Kandidat koji stručnom ispitu nije pristupio, iako
je bio uredno pozvan, a prethodno nije postupio sukladno odredbama stavaka 1. i
2. ovoga članka, može ponovno prijaviti polaga­nje ispita podnoše­njem nove
prijave iz članka 13. stavka 2., te dokaza o izvršenoj uplati naknade troškova
u svoti navedenoj u članku 16. stavak 1. ovoga Pravilnika.«.

Članak 3.

U članku 16. stavku 2. točka na kraju stavka zamje­njuje
se zarezom, te dodaju sljedeće riječi:

»o čemu kandidat mora priložiti dokaz prije pristupa­nja
popravnom ispitu.«.

U stavku 3. iza riječi »zastupnike« zarez se zamje­njuje
točkom, a riječi »najkasnije osam dana prije datuma određenog za polaga­nje
stručnog ispita, o čemu kandidat mora priložiti dokaz prije pristupa­nja stručnom
ispitu.« brišu se.

Članak 4.

Ovaj Pravilnik stupa na snagu osmoga dana od dana
objave u »Narodnim novinama«.

Klasa: 118-03/04-01/229
Urbroj: 513-02-1220/1-04-5
Zagreb, 3. prosinca 2004.

Ministar
financija
**Ivan Šuker, dipl. oecc.,** v. r.

Pravilnik, NN 180/2004-3138
## Uredba o izmjeni Zakona o strancima

### NN 182/2004 (22.12.2004.), Uredba o izmjeni Zakona o strancima

# VLADA REPUBLIKE HRVATSKE

3144

Na teme­lju
članka 1. Zakona o ovlasti Vlade Republike Hrvat­ske da uredbama uređuje
pojedina pita­nja iz djelokruga Hrvat­skoga sabora (»Narodne novine«, broj
136/2004), Vlada Republike Hrvatske je na sjednici održanoj 16. prosinca 2004.
godine donijela

## UREDBU

### O IZMJENI ZAKONA O STRANCIMA

Članak
1.

U
Zakonu o strancima (»Narodne novine«, broj 109/2003) članak 115 stavak 1. mije­nja
se i glasi:

»Osobama
iz članka 79. stavka 1. Zakona o kreta­nju i borav­ku stranaca, koje nisu re­gulirale
status u Republici Hrvatskoj po odredbama toga Zakona, prestaje stalni boravak
30. lip­nja 2005. godine.«

Članak
2.

Ova
Uredba stupa na snagu 1. siječ­nja 2005. godine.

Klasa:
217-01/04-01/01
Urbroj: 5030106-04-2
Zagreb, 16. prosinca 2004.

Predsjednik
**dr****.
sc****. Ivo Sanader**, v. r.

if !supportEmptyParas endif

Uredba, NN 182/2004-3144
## Naredba o izmjenama i dopunama Naredbe o vremenu otvorenosti aerodroma za javni zračni promet

### NN 182/2004 (22.12.2004.), Naredba o izmjenama i dopunama Naredbe o vremenu otvorenosti aerodroma za javni zračni promet

# MINISTARSTVO TURIZMA, PROMETA I RAZVITKA

3146

Na teme­lju
članka 157. točka 8. Zakona o zračnom prometu (»Narodne novine«, broj 132/98),
ministar mora, turizma, prometa i razvitka donosi

## NAREDBU

### O IZMJENAMA I DOPUNAMA NAREDBE O VREMENU OTVORENOSTI AERODROMA ZA JAVNI ZRAČNI PROMET

I.

U točki
I. Naredbe o vremenu otvorenosti aerodroma za javni zračni promet (»Narodne
novine«, broj: 154/04) u tekstu pod a) Zračno pristanište Brač bit će otvoreno,
mije­nja se i glasi:

– za
dane u tjednu 1, 2, 3, 4, 5, 6, 7, na zahtjev, koji se treba podnijeti uz
prethodnu najavu na jedan od načina, kako slijedi: putem SITA komunikacijskog
sustava na adresu BWKAPXH, e-mail: airport-brac.htnet.hr ili faks: +385 (0) 21
559 722, dvadeset i četiri (24) sata prije leta.

II.

Ova
Naredba stupa na snagu danom objave u »Narodnim novinama«, a primje­njuje se u
razdob­lju navedenom u tablici iz točke I. Naredbe o vremenu otvorenosti
aerodroma za javni zračni promet (»Narodne novine«, broj: 154/04).

Klasa: 011-01/04-02/77
Urbroj: 530-01-04-3 IO
Zagreb, 14. prosinca 2004.

Ministar
mora, turizma, prometa i razvitka
**Božidar Kalmeta,** v. r.

if !supportEmptyParas endif

Naredba, NN 182/2004-3146